**POLITIET**

**1OOO KR SEDDEL**

Hvad har politiet til fælles med en 1000 kr. seddel? -Når man har brug for én, er der ingen til stede.

**2 KAMILLE**

Politikontrol. Den stangdrukne chauffør laller: -Jeg har kun drukket te. Hvortil politibetjenten svarer: -Javel, men så har De mindst 2 kamille.

**ALKOHOLTEST**

Betjenten til bilisten: -Er De indforstået med at underkaste Dem alkoholtest? -Meget gerne, hvilket værtshus starter vi på.

**ANALFABET**

-Skriv under på forklaringen -der nederst på siden, sagde politimanden til den anholdte.

-Jamen, jeg er analfabet.

-Her tager vi os ikke af, hvilken tro du tilhører -bare skriv under.

**BADNING FORBUDT**

-Badning er forbudt her, forklarer betjenten den unge dame, der er klar til at gå i bølgerne. -Hvorfor sagde du ikke noget, før jeg klædte mig af, vrissede hun. -Afklædning er ikke forbudt, svarede han med et smil.

**BALLADEMAGER**

Niels havde det med at rage sig i ballade, og en aften blev han slået ned på kroen og mistede et par tænder. Gerningsmanden var forsvundet, da landbetjenten nåede frem, men han afhørte Niels og bad ham beskrive manden. Niels kiggede på betjenten og svarede: -Jamen, det var jo lige det, jeg var i gang med, da han slog mig ned.

**DOMSTOLE OG JURISTER**

**ENDNU EN CHANCE**

-Der står her i avisen, at de har frikendt den mand, som forsøgte at myrde sin svigermor, sagde konen forarget. -Ja, smilede ægtemanden, de har nok villet give ham en ny chance.

**ET ANDET MENNESKE**

Dommeren til den anklagede: -De skulle virkelig forsøge at blive et andet menneske. -Det har jeg skam også forsøgt, hr. dommer. Det kostede mig 6 måneder for dokumentfalsk.

**FADERSKAB**

-De tilstår altså at være far til dette barn, spørger dommeren.

 -Ja, selvfølgelig, svarer tiltalte.

-Godt, så er der jo kun betalingsspørgsmålet tilbage at klare, siger dommeren.

-Men det er da ikke noget at snakke om, svarer tiltalte, jeg forlanger skam ikke noget for det.

**FJERNSYNSTYVERI**

-Hvor gammel er De, om jeg må spørge?

-90 år, hr. dommer.

-Er det ikke en meget høj alder at begynde at stjæle TV -apparater. -Jo, men da jeg var ung, eksisterede de jo ikke.

**FOR MANGE SAGFØRERE**

-Der sidder alt for mange sagførere i fængsel, lød det fra den politiske kandidat, som var i gang med en udredning om lovløsheden i samfundet. Dette fik en sagfører fra salen til højlydt at protestere.

-Ok, svarede kandidaten, jeg beklager udtalelsen. Jeg mente naturligvis for få.

**LOVBRYDERNE**

**12 MÅNEDER GARANTERET**

-Jeg dømmer Dem hermed til 12 måneders fængsel for tyveri af ure, sagde dommeren. -Det anede mig, at det ville gå sådan.

-Hvordan kunne De tro det. -Jo, på pakkerne stod 12 måneder garanteret.

**3 MÅNEDERS ORLOV**

Harry til sin nærmeste ven Kalle: -Jeg tager snart orlov i tre måneder.

Kalle uforstående: -Hvorfor har du ikke appelleret.

**4 TÆNDER**

-Anklagede, hvorfor slog du fire tænder ud på den gamle mand. -Han havde ikke flere, høje dommer.

**AFBRUDT**

-Hvorfor i alverden kunne de herrer ikke klare deres uoverensstemmelse uden, at domstolen skulle indblandes? ville dommeren vide.

-Jamen, hr. dommer, det var det, vi var i færd med, da politiet kom.

**ALT VED DET GAMLE**

Benny Brækjern fik udgangstilladelse fra fængslet for at deltage i sin kones begravelse. Da han kom tilbage, spurgte en medfange undrende.

-Hvorfor gik du egentlig med til hendes begravelse? I har jo ikke været på talefod de sidste seks år?

Benny: -Og hvad så? Vi snakkede da heller ikke sammen i dag.

**ALVORLIG KLAGE**

Fængselsdirektøren til fangen:

-Har De noget at klage over her i fængslet? Fangen: -Ja, her er noget indelukket!

**FORBRYDERBANENS START**

Den ene fange til den anden: -Ak ja, hvis jeg dog bare var slået ind på forbryderbanen noget før, så havde jeg været en fri mand i dag!

**FOREBYGGELSE**

-Far er det rigtigt, at moster Oda synger for fangerne i fængslet? -Ja, det er rigtigt, og husk så det, hvis du nogen sinde skulle falde for fristelsen til at begå noget kriminelt...

**FORHÅNDSORIENTERING**

-Den er helt gal, lille dame, sagde spåkonen. Jeg ser her i kortene, at Deres mand snart vil dø under frygtelige omstændigheder.

-Det ved jeg udmærket. Spørgsmålet til Dem er: Bliver jeg frikendt?

**FOR EN KVINDES SKYLD**

-Det er for en kvindes skyld, at jeg nu sidder inde. Hun ville ikke give slip på sin taske.

**FORKERTE HALVDEL**

En bankrøver kommer ind i en bank med et oversavet haglgevær, peger på kassereren og siger: -Hænderne op! Dette er et røveri! -Nej, jeg vil ej! -Jeg sagde: hænderne op!

-Nej, det vil jeg ikke! -Hvorfor ikke?

-Fordi du har taget den forkerte halvdel af geværet med.

**FRASKILT**

Anklageren: - Er De gift? Vidnet:- Fraskilt.

Anklageren: - og hvad lavede Deres mand, før de blev skilt.

Vidnet: - En masse ting og sager, jeg intet anede om.

**FUNDET PUNG**

-Har du set den gamle dame, der går og roder i de nedfaldne blade med sin stok. Hvad tror du egentlig, hun leder efter?

-En pung med 500 kroner i! -Hvor pokker ved du det fra?

-Jo, for jeg fandt den lige før.